Baish bramaue era maquina de bugàs, balhant bohades espaventoses que se transmetien pes diuèrses canoades; rodauen carrèles e torns damb un sorrolh de mil diables; e se non siguesse pro tot aguest rambalh, es filadores, sivans eth costum tradicionau, cantauen a còr damb votz nassau eth Parenòste, er Avemaria, e eth Glòria Patri, damb era madeisha tonada deth cridat Rosari dera Auròra, processon que desfile pes camins dera òrta es dimenges a punta de dia.